pythainlp/thai-wiki-dataset-v4 huggingface dataset:
นวพล ภูวดล

นวพล ภูวดล (ชื่อเล่น: อู๋) เกิดเมื่อวันที่ 4 ตุลาคม พ.ศ. 2525 นักแสดงชาวไทยเกิดที่กรุงเทพมหานครเป็นนักแสดงในสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เริ่มเข้าสู่วงการบันเทิงโดยการประกวดเวที ดัชชี่บอยแอนด์เกิร์ล ปี 2000 ในปี พ.ศ. 2543 ได้รับตำแหน่งเป็นดัชชี่บอย ร่วมกับ ยุ้ย จีรนันท์ มะโนแจ่ม ในฐานะดัชชี่เกิร์ล
ประวัติ.
นวพล ภูวดล ชื่อเดิม นวพงศ์ จันทร์เพ็งลิ้มโอชา ตามลำดับ ชื่อเล่น อู๋ เกิดเมื่อวันที่ 4 ตุลาคม พ.ศ. 2525 เป็นหนึ่งในสมาชิกศิลปินวงเฟรนด์และเมื่อในปี 2545 เป็นนักแสดงชาวไทยเกิดที่กรุงเทพมหานครจบการศึกษาระดับมัธยมที่โรงเรียน ภ.ป.ร. ราชวิทยาลัย ในพระราชูปถัมภ์และจบการศึกษาปริญญาตรี คณะนิเทศศาสตร์ สาขาวิทยุและโทรทัศน์กระจายเสียงมหาวิทยาลัยรังสิตและจบปริญญาโทคณะรัฐศาสตร์การปกครองที่มหาวิทยาลัยรามคำแหงจำนวนปริญญาตรี 2 ใบ
นวพลเริ่มเข้าสู่วงการบันเทิงไทยเขาได้มีโอกาสได้เข้าร่วมเวทีการประกวดดัชชี่บอยแอนด์เกิร์ลชนะเลิศการประกวดเมื่อในปี 2543 ภายหลังได้ลงนามสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานละครเรื่อง "ขุมทรัพย์แม่น้ำแคว", "แม่แตงร่มใบ", "ชะชะช่า ท้ารัก", "มหาเฮง", "ครูสมศรี", "ดวง", "พลิกดินสู่ดาว" เป็นต้นปัจจุบันนวพลเป็นนักแสดงอิสระและรับงานละครได้ทุกช่องเล่นทุกบทบาทและเป็นนักแสดงชาวไทยมีชื่อเสียงอีกคับคั่ง
ปัจจุบันนวพลและจีรนันท์และร่วมกับเพื่อน ๆ เปิดสอนการแสดงชื่อว่า "สปีดวัน" เป็นบริษัทที่เปิดสอนการแสดงให้คนที่สนใจมาสมัครเรียนการแสดงและเวทีประกวดค้นหานักแสดงหน้าใหม่ ดรีมสตาร์เซิร์ท (DREAM STAR SEARCH) โดยจัดประกวดตั้งแต่ปี 2007 - 2010 ประกวดที่ศูนย์การค้าอิมพีเรียลเวิลด์ลาดพร้าว (แต่ปี 2011 ได้ย้ายที่ทำการใหม่มาที่ศูนย์การค้าเดอะสแควร์บางใหญ่ นนทบุรี และได้เปลี่ยนชื่อการประกวดเป็น THE SQUARE DREAM STAR 2011 (เดอะสแควร์ ดรีมสตาร์ 2011) เป็นเวทีการประกวดค้นหานักแสดงหน้าใหม่ของเมืองไทย จัดขึ้นครั้งแรกในปี 2550 โดย บริษัท สปีดวัน อาร์ทิส แมเนจเม้นท์ จำกัด โดย ยุ้ย
จีรนันท์ มะโนแจ่ม และ อู๋ นวพล ภูวดล เป็นผู้ดูแลการจัดประกวด โดยถ่ายทอดการประกวดทางช่องเคเบิลทีวี ปี 2554 ได้ย้ายที่ทำการสถานที่จึงเปลี่ยนชื่อการประกวดเป็น เดอะสแควร์ ดรีมสตาร์เซิร์ท กติกาการแข่งขันยังคงคอนเซ็ปในรูปแบบ ดรีมสตาร์เซิร์ช (DREAM STAR SEARCH) และเมื่อปี 2015 ได้เปิดรับสมัครออดิชั่นแต่ละภาคเป็นครั้งแรก
ชีวิตส่วนตัว.
คบหาดูใจกับ ไอซ์ ชัชมน กิติประวัติ สาวนอกวงการบันเทิง และในวันที่ 13 พฤษภาคม พ.ศ. 2562 ได้เข้าพิธีมงคลสมรสกับ ไอซ์ ชัชมน กิติประวัติ ปัจจุบันมีลูกชายด้วยกัน 1 คน ชื่อว่า น้องคุณ
ศึกค้นหาเชฟกระทะเหล็ก (ฤดูกาลที่ 1)

ศึกค้นหาเชฟกระทะเหล็ก ฤดูกาลที่ 1  เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย  เพื่อนำเชฟมืออาชีพที่ดีที่สุดมาลงนามในสัญญาทำหน้าที่เป็นเชฟกระทะเหล็ก ประเทศไทย คนใหม่ ผลิตโดย บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:20 - 19:50 น. ทางช่อง 7 เอชดี เริ่มออกอากาศครั้งแรกเมื่อวันอาทิตย์ที่ 23 มิถุนายน พ.ศ. 2562 ต่อจากรายการ มาสเตอร์เชฟไทยแลนด์ ซีซันที่ 3
 #เปลี่ยนทาง (ชนะเลิศ) ผู้ชนะเลิศการแข่งขันและได้เป็นเชฟกระทะเหล็กคนใหม่
 #เปลี่ยนทาง (รองชนะเลิศ) รองชนะเลิศการแข่งขันและได้เป็นเชฟกระทะเหล็กคนใหม่
 #เปลี่ยนทาง (ผ่าน) ผู้เข้าแข่งขันที่ผ่านเข้ารอบต่อไป
 #เปลี่ยนทาง (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปทันที
 #เปลี่ยนทาง (ชนะ) ผู้เข้าแข่งขันที่ชนะในรอบวัตถุดิบปริศนา
 #เปลี่ยนทาง (ชนะ) ผู้เข้าแข่งขันที่ชนะในรอบความคิดสร้างสรรค์และการจัดการเวลา
 #เปลี่ยนทาง (กดดัน) ผู้เข้าแข่งขันที่ถูกผู้ชนะในรอบวัตถุดิบปริศนาเลือกให้ไปแข่งขันต่อในรอบความคิดสร้างสรรค์และการจัดการเวลา
 #เปลี่ยนทาง (กดดัน) ผู้เข้าแข่งขันที่ไม่สามารถทำอาหารออกมาได้ดีที่สุดในรอบวัตถุดิบปริศนา และต้องไปแข่งขันต่อในรอบความคิดสร้างสรรค์และการจัดการเวลา
 #เปลี่ยนทาง (ต่ำ) ผู้เข้าแข่งขันที่ยืนเป็น 1 ในจานที่แย่ที่สุดในรอบวัตถุดิบปริศนา
 #เปลี่ยนทาง (เสี่ยง) ผู้เข้าแข่งขันที่เสี่ยงต่อการถูกคัดออก
 #เปลี่ยนทาง (ถอนตัว) ผู้เข้าแข่งขันที่ถอนตัวออกจากการแข่งขัน
 #เปลี่ยนทาง (ออก) ผู้เข้าแข่งขันที่ถูกคัดออกประจำสัปดาห์
 #เปลี่ยนทาง (ร่วม) ผู้เข้าแข่งขันที่ถูกคัดออกไปแล้ว แต่ได้รับเชิญให้เข้าร่วมการแข่งขัน
 "ออกอากาศ 23 มิถุนายน 2562"
 "ออกอากาศ 30 มิถุนายน 2562"
 "ออกอากาศ 7 กรกฎาคม 2562"
 "ออกอากาศ 14 กรกฎาคม 2562"
 "ออกอากาศ 21 กรกฎาคม 2562"
 "ออกอากาศ 4 สิงหาคม 2562"
 "ออกอากาศ 11 สิงหาคม 2562"
 "ออกอากาศ 18 สิงหาคม 2562"
ข้อมูลการออกอากาศ.
ตอนที่ 8 : การเป็นนักสู้ (Spirit).
 
 "ออกอากาศ 25 สิงหาคม 2562"
 "ออกอากาศ 1 กันยายน 2562"
ตอนที่ 10 : การสร้างอาหารให้เกิดรูปแบบนวัตกรรมใหม่ (Innovative).
ก่อนการแข่งขันทำอาหารเริ่มต้นขึ้น เชฟทั้ง 5 คน ได้เดินทางไปยังร้านอาหารอิษยา สยามมิส คลับ (Issaya Siamese Club) ซึ่งเป็นร้านอาหารของ#เปลี่ยนทาง เชฟกระทะเหล็กอาหารตะวันตก แนวอินโนเวทีฟ เพื่อเรียนรู้วิธีการทำอาหารให้เกิดรูปแบบนวัตกรรมใหม่
 "ออกอากาศ 8 กันยายน 2562"
ตอนที่ 11 : รอบรองชนะเลิศ (Semi-Final).
ในเทปนี้เป็นการแข่งขันในรอบวัตถุดิบปริศนาทั้ง 2 รอบ โดยในแต่ละรอบจะคัดเชฟที่ทำอาหารได้แย่ที่สุดออกจากการแข่งขันรอบละ 1 คน
 "ออกอากาศ 15 กันยายน 2562"
พระนางอตุลจันทาเทวีแห่งปี้นยะ

พระนางอตุลจันทาเทวี ([ʔətṵla̰ sàɴdà dèwì]) พระมเหสีของ พระเจ้าจะซวาที่ 1 แห่งปี้นยะ มีพระนามเดิมว่า น่านโล่แม  เป็นพระราชนัดดาของ พระเจ้ากะยอชวาแห่งพุกาม พระนางเป็นพระราชมารดาของกษัตริย์ 3 องค์สุดท้ายแห่ง อาณาจักรปี้นยะ คือ อูซะนาที่ 2, จะซวาที่ 2 และ นะระตู
มินะ เมียวอิ

มินะ เมียวอิ (; โรมาจิ: "Myōi Mina"; เกิด 24 มีนาคม ค.ศ. 1997) หรือที่รู้จักกันในชื่อ มินะ (เกาหลี: 미나; ญี่ปุ่น: ミナ) เป็นนักร้องและนักเต้นชาวญี่ปุ่นที่อาศัยอยู่ในเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ และสมาชิกของหน่วยย่อยมิซาโมะ
ประวัติ.
มินะ เกิดเมื่อวันที่ 24 มีนาคม 2540 ที่แซนแอนโทนีโอ , เทกซัส, สหรัฐอเมริกา อย่างไรก็ตามในวัยเด็กเธอก็ย้ายมาอยู่ที่ ประเทศญี่ปุ่นพร้อมครอบครัว และเติบโตในจังหวัดเฮียวโงะ และเข้าศึกษาที่ Obayashi Sacred Heart Academy ในเมือง ทะกะระสึกะ จังหวัดเฮียวโงะ และเรียนบัลเล่ต์เป็นเวลามากกว่า 10 ปีมินะมีพี่ชาย 1 คนชื่อ ไค เมียวอิ
มินะ ถูกคัดเลือกโดยเจวายพีเอนเตอร์เทนเมนต์และใช้เวลาฝึกหัดประมาณหนึ่งปี เธอได้รับเลือกให้เป็นหนึ่งใน 9 สมาชิกสุดท้ายจากรายการทางช่องเอ็มเน็ต " SIXTEEN " เพื่อสร้างเกิร์ลกรุ๊ปใหม่ของเจวายพีเอนเตอร์เทนเมนต์และทำการเดบิวต์ ในวงทไวซ์เมื่อวันที่ 20 ตุลาคม 2558
ผลงาน.
รายการโทรทัศน์
รายการอื่น ๆ
มิวสิกวิดีโอ
รายชื่อคณะสิ่งแวดล้อมในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาวิทยาศาสตร์สิ่งแวดล้อม ซึ่งเป็นสาขาหนึ่งของวิทยาศาสตร์ เป็นการนำเอาองค์ความรู้ทั้งด้านฟิสิกส์ เคมี และชีววิทยา มาใช้ในการทำความเข้าใจปัญหาสิ่งแวดล้อม โดยหลักสูตรอาจมีชื่อเรียกแตกต่างกันในแต่ละสถาบันการศึกษา ทั้งนี้ สำนักงานคณะกรรมการข้าราชการพลเรือน (ก.พ.) จะกำหนดคุณวุฒิเป็น สาขาวิชาวิทยาการสิ่งแวดล้อมและทรัพยากรธรรมชาติ ทางเทคโนโลยีและการจัดการสิ่งแวดล้อม
ดับเบิลยูดับเบิลยูเอ็น แชมเปียนชิป

ดับเบิลยูดับเบิลยูเอ็น แชมเปียนชิป  เข็มขัดแชมป์โลกของสมาคม ดับเบิลยูดับเบิลยูเอ็นไลฟ์. แชมป์คนแรกได้รับการสถาปนาเมื่อวันที่ 1 เมษายน พ.ศ. 2560 เมื่อ แม็ตต์ ริดเดิล เอาชนะนักมวยปล้ำอีก 5 คนเพื่อตำแหน่งนี้
ยุทธการที่วงรอบปูซาน

ยุทธการที่วงรอบปูซาน เป็นการสู้รบขนาดใหญ่ระหว่างกองทัพของกองบัญชาการสหประชาชาติ(UN Command)และกองทัพเกาหลีเหนือที่ยืดเยื้อเป็นเวลานาน นับตั้งแต่วันที่ 4 สิงหาคม ถึง 18 กันยายน ค.ศ. 1950 มันเป็นหนึ่งในการสู้รบที่สำคัญเป็นครั้งแรกของสงครามเกาหลี กองทัพทหารบกยูเอ็นกว่า 140,000 นายที่หลังจากถูกผลักดันจนเกือบจะพ่ายแพ้ ได้รวมตัวกันเพื่อทำการสู้รบตั้งรับครั้งสุดท้ายกับการรุกรานของกองทัพประชาชนเกาหลี จำนวน 98,000 นายที่แข็งแกร่งกว่า
กองทัพยูเอ็น,ได้พ่ายแพ้ซ้ำแล้วซ้ำเล่าโดยการรุกของกองทัพประชาชนเกาหลี ได้ถูกบีบบังคับให้ล่าถอยไปยัง"วงรอบปูซาน" แนวป้องกันระยะทาง 140 ไมล์(230 กิโลเมตร)บริเวณรอบพื้นที่ทางปลายสุดด้านตะวันออกเฉียงใต้ของเกาหลีใต้ซึ่งรวมถึงท่าเรือพูซัน กองกำลังทหารยูเอ็นซึ่งประกอบด้วยกองทัพส่วนใหญ่จากสาธารณรัฐเกาหลี สหรัฐอเมริกา และสหราชอาณาจักรที่ได้ตั้งฐานทัพแห่งสุดท้ายบริเวณวงรอบ ได้ต่อสู้รบกับการโจมตีอย่างต่อเนื่องของกองทัพประชาชนเกาหลีเป็นเวลาหกสัปดาห์ ในขณะที่พวกเขาได้สู้รบกันบริเวณรอบๆเมืองแทกู, มาซัน(Masan) โปฮัง(Pohang)และแม่น้ำนักดง(Nakdong River) การโจมตีครั้งใหญ่ของกองทัพประชาชนเกาหลีไม่ประสบความสำเร็จในการบีบบังคับกองกำลังทหารยูเอ็นให้ล่าถอยห่างจากเส้นวงรอบ แม้ว่าจะมีการผลักดันครั้งใหญ่สองครั้งในเดือนสิงหาคมและกันยายน 
กองกำลังทหารเกาหลีเหนือได้หยุดชะงักจากความขาดแคลนปัจจัยและความสูญเสียครั้งใหญ่ ทำให้เกิดการโจมตีอย่างต่อเนื่องของกองทัพยูเอ็นในความพยายามที่จะเจาะทะลวงเส้นวงรอบและทะลายแนว อย่างไรก็ตาม, สหประชาชาติได้ใช้ท่าเรือนี้เพื่อสร้างความได้เปรียบอย่างล้นหลามในกองกำลังทหาร อุปกรณ์ และโลจิสิกส์ และกองทัพเรือและกองทัพอากาศที่เหลืออยู่ไม่ได้ถูกขัดขวางโดยกองทัพประชาชนเกาหลีในช่วงระหว่างการรบ ภายหลังหกสัปดาห์ กองทัพประชาชนเกาหลีได้พังทะลายและล่าถอยในความพ่ายแพ้หลังกองทัพยูเอ็นได้เปิดฉากการโจมตีตอบโต้กลับที่อินช็อน เมื่อวันที่ 15 กันยายน และกองทัพยูเอ็นที่อยู่ในวงรอบได้บุกทะลวงจากวงรอบในวันต่อมา การรบครั้งนี้เป็นการรุกของกองทัพประชาชนเกาหลีที่ไปได้ไกลกว่า เช่นเดียวกับผลลัพธ์ของการสู้รบในสงครามกลายเป็นทางตัน
โรงเรียนนาข่าวิทยาคม

โรงเรียนนาข่าวิทยาคม  เป็นโรงเรียนมัธยมศึกษาขนาดใหญ่ สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่น กระทรวงมหาดไทย ก่อตั้งขึ้นเมื่อปีพุทธศักราช 2521 ซึ่งตั้งอยู่ที่ตำบลนาข่า อำเภอวาปีปทุม จังหวัดมหาสารคาม มีบริเวณพื้นที่ทั้งหมด 70 ไร่ ปัจจุบันเปิดทำการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย 
ประวัติ.
เปิดทำการสอนครั้งแรก เมื่อปีการศึกษา 2521 สมัย บุญสม มาร์ติน เป็นรัฐมนตรีว่าการกระทรวงศึกษาธิการ มีนายประยูร นันทะแสน ดำรงตำแหน่งครูใหญ่คนแรก ปีการศึกษา 2535 ได้รับอนุมัติให้เปิดสอนระดับชั้นมัธยมศึกษาตอนปลาย (ชั้นมัธยมศึกษาปีที่ 4) เป็นปีแรกและพัฒนาเรื่อย ๆ จนถึงปัจจุบันเปิดการเรียนการสอนระดับมัธยมศึกษาตอนต้นและชั้นมัธยมศึกษาตอนปลาย โดยมีการเรียนการสอนที่ให้ผู้เรียนมีทักษาะความสามารถในสาขาที่ตนเองสนใจและสร้างเสริมความสามารถในด้านต่าง ๆ ของนักเรียน ด้านวิชาการ เช่น ห้องเรียนสะเต็มศึกษา (STEM Class) ด้านความเป็นผู้นำ เช่น ชมรมเยาวชนเมืองยัคฆ์สร้างชาติ ชมรมฟ้าขาวเยาวแพทย์ และชุมนุมต่าง ๆ เป็นต้น ซึ่งยึดผู้เรียนเป็นสำคัญ
หลักสูตรที่เปิดสอน.
โรงเรียนนาข่าวิทยาวิทยาคม เปิดสอนในระดับชั้นมัธยมศึกษาตอนต้น และชั้นมัธยมศึกษาตอนปลาย โดยให้ผู้เรียนตามความถนัดและความสนใจ ดังนี้
การเรียนการสอนเน้นที่ผู้เรียนโดยยึดผู้เรียนเป็นสำคัญ (Active learning) ในการศึกษา จึงทำให้เกิดความเข้าใจในความรู้ด้วยตนเอง โดยมีรายวิชาโครงงาน (Project) ซึ่งเป็นรายวิชาที่นักเรียนจะได้ใช้ความรู้ของตัวเองอย่างเต็มที่ในการจัดทำในเรื่องที่ตนเองและกลุ่มมีความสนใจ มีคุณครูที่ปรึกษาโครงงานเป็นผู้ให้คำแนะนำ ในแต่ละระดับชั้นจะมีการทำโครงงานในรายวิชาต่าง ๆ ในแต่ละระดับชั้น ได้แก่ ชั้นมัธยมศึกษาปีที่ 3 โครงงานวิทยาศาสตร์ ชั้นมัธยมศึกษาปีที่ 5 โครงงานภาษาไทย ชั้นมัธยมศึกษาปีที่ 6 โครงงานอินเทอร์เน็ตประสานสรรพสิ่ง (Internet Of Thing) โครงงานการงานอาชีพฯ และโครงงานคอมพิวเตอร์ ซึ่งงานจัดแสดงผลงานนิทรรศการนักเรียนเป็นประจำทุกปีในช่วงต้นเดือนกุมภาพันธ์
กิจกรรมพัฒนาผู้เรียน.
กิจกรรมพัฒนาผู้ให้เป็นผู้ที่นอกจากมีความรู้ความสามารถในทางวิชาการแล้ว ผู้เรียนจำเป็นมีทักษะในการทำงานร่วมกับผู้อื่นรวมถึงทักษะอื่น ๆ ที่เกี่ยวข้องด้วย โรงเรียนนาข่าวิทยาคมได้เล็งเห็นถึงความสำคัญและกระตุ้นให้นักเรียนมีส่วนรวมในกิจกรรมและ/หรือโครงการต่าง ๆ เช่น กิจกรรมชุมนุม กิจกรรมในเครื่องแบบ เป็นต้น นอกจากนั้นยังมีชมรมที่เกิดจากความตั้งใจและความสนใจของนักเรียนเอง ได้แก่ ชมรมเยาวชนเมืองยัคฆ์สร้างชาติ (ชมรมในเครือข่ายสถาบันการสร้างชาติ) ซึ่งจัดตั้งเพื่อพัฒนาทักษะความเป็นผู้นำให้กับนักเรียนและสร้างประโยชน์ให้กับส่วนรวมผ่านโครงการ (Cap-Conner Stone) ที่จัดขึ้นและดำเนินการโดยนักเรียน
กำเนิดโคตรพยัคฆ์คิงส์แมน

กำเนิดโคตรพยัคฆ์คิงส์แมน  เป็นภาพยนตร์โลดโผน/สายลับ กำกับ ร่วมอำนวยการสร้างและร่วมเขียนบทโดยแมทธิว วอห์น ภาพยนตร์เรื่องนี้เป็นภาพยนตร์ปฐมบทของภาพยนตร์ชุด "คิงส์แมน" โดยยังคงมีเค้าโครงจากหนังสือการ์ตูน "คิงส์แมน" ซึ่งเขียนโดย เดฟ กิบเบินส์ และมาร์ก มิลลาร์ นำแสดงโดย เรล์ฟ ไฟนส์, เจมมา อาร์เทอร์ตัน, รีส อีวันส์, แมททิว กู๊ด, ทอม ฮอลแลนเดอร์, แฮร์ริส ดิกคินสัน, ดานีเอล บรืล, จีมง อูนซู, และชาลส์ แดนซ์ "กำเนิดโคตรพยัคฆ์คิงส์แมน" ออกฉายในสหรัฐวันที่ 22 ธันวาคม 2021 ภาพยนตร์ทำเงิน 126 ล้านดอลลาร์สหรัฐทั่วโลก และได้รับการตอบรับแบบผสม ภาพยนตร์ประสบความล้มเหลวในการทำเงิน แต่ประสบความสำเร็จในบริการสตรีมมิ่ง
ภาคต่อ "โคตรพยัคฆ์ราชันคิงส์แมน" ("The King's man: The Traitor King") กำลังอยู่ในการพัฒนาพร้อมภาคต่อของไตรภาค "คิงส์แมน: ราชันโคตรพยัคฆ์" ("Kingsman: The Blue Blood")
ซะโลน

ซะโลนแห่งโม่ญี่น (2 เมษายน ค.ศ. 1486 – มกราคม ค.ศ. 1533) พระนามในภาษาไตคือ Hso Lung Hpa เป็นเจ้าฟ้าในรัฐฉานแห่งโม่ญี่นในช่วงต้นคริสต์ศตวรรษที่ 16 พระองค์เป็นที่รู้จักอย่างดีในประวัติศาสตร์พม่าฐานะผู้พิชิตอาณาจักรอังวะ
ซะโลนเป็นผู้นำสหพันธรัฐฉานและรุกรานดินแดนแดนอังวะช่วงครึ่งแรกของคริสต์ศตวรรษที่ 16 (ในบันทึกช่วงต้นของพงศาวดารพม่ากล่าวว่ากองทัพของซะโลนแห่งโม่ญี่นเข้ารุกรานใน ค.ศ. 1502 แต่ไม่ชัดเจนเพราะซะโลนพระองค์นี้มีพระชนมายุเพียง 16 พรรษาเท่านั้น ดังนั้นซะโลนใน ค.ศ. 1502 อาจจะเป็นพระราชบิดาของซะโลน)
เมื่อคริสต์ทศวรรษ 1520 สหพันธรัฐของพระองค์นำโดยรัฐฉานแห่งกะเล่, เมืองมีด, บะมอ ตลอดจนอาณาจักรแปรของพม่า กองทัพพันธมิตรเร่งโจมตีอังวะจากทุกทิศทุกทางและปล้นอังวะใน ค.ศ. 1524 แต่พระเจ้าชเวนันจอชินและขุนเมืองที่ 1 แห่งโอนบอง-สี่ป้อ พันธมิตรของพระองค์ ยังคงดำเนินการต้านทาน ใน ค.ศ. 1527 กองทัพของพระองค์บุกมาล้อมอังวะอีกครั้ง พระเจ้าชเวนันจอชินสวรรคตในที่รบ ซะโลนให้โตฮาน-บว่า โอรสของพระองค์ ขึ้นครองราชบัลลังก์อังวะ ทำให้การปกครอง 163 ปีของอังวะบนแผ่นดินพม่าตอนบนสิ้นสุดลง อังวะกลายเป็นส่วนหนึ่งของรัฐฉานและชาวพม่าจำนวนมากอพยพลงไปยังตองอู
ซะโลนเลือกที่จะไม่โจมตี อาณาจักรตองอู ซึ่งอยู่ทางตะวันออกเฉียงใต้ของอังวะ แต่พระองค์เลือกโจมตีอดีตพันธมิตร เนื่องจากไม่พอพระทัยความช่วยเหลือที่พระองค์ได้รับจาก พระเจ้าตะโดเมงสอแห่งแปร อดีตพันธมิตรของพระองค์ช่วงทำสงครามกับอังวะ ในปลาย ค.ศ. 1532 ซะโลนและพระเจ้าโตฮาน-บว่าเคลื่อนลงใต้และยึดแปร หลังจากพิชิตแปร ซะโลนถูกปลงพระชนม์โดยเสนาบดีของพระองค์ในะหว่างเดินทัพกลับโม่ญี่น
หมายเหตุ.
<templatestyles src="Reflist/styles.css" />
คอนคาแคฟเนชันส์ลีก

คอนคาแคฟเนชันส์ลีก  เป็นการแข่งขันฟุตบอลทีมชาติในคอนคาแคฟ จากประเทศในอเมริกาเหนือ อเมริกากลาง และแคริบเบียน โดยแข่งขันในรูปแบบลีก เริ่มมีการแข่งขันครั้งแรกในฤดูกาล 2019–2020
รูปแบบการแข่งขัน.
คอนคาแคฟเนชันส์ลีก จะจัดการแข่งขันโดยแบ่งชาติสมาชิก 41 ชาติ ออกเป็น 3 ลีก ดังนี้
เอกนิษฐ์ ปัญญา

เอกนิษฐ์ ปัญญา (ชื่อเล่น: บุ๊ค, เกิด 21 ตุลาคม พ.ศ. 2542) เป็นนักฟุตบอลชาวไทย เล่นในตำแหน่งกองกลางตัวรุกหรือปีก ให้กับเอฮิเมะ ในเจลีก ดิวิชัน 2 โดยยืมตัวจาก บีจี ปทุม ยูไนเต็ด
สโมสร.
ในวันที่ 18 ตุลาคม พ.ศ. 2558 เอกนิษฐ์ เป็นผู้เล่นที่อายุน้อยที่สุดที่ทำประตูได้ในประวัติศาสตร์ไทยลีก ในนัดที่แพ้ เมืองทอง ยูไนเต็ด 4–1 ด้วยอายุเพียง 15 ปี 11 เดือน 28 วัน ก่อนที่สถิติจะถูกทำลายโดย ศุภณัฏฐ์ เหมือนตา ที่สามารถทำประตูในนัดที่พบกับ แอร์ฟอร์ซ ด้วยอายุ 15 ปี 9 เดือน 22 วัน 
ทีมชาติ.
ก่อนการแข่งขันการฟุตบอลชิงแชมป์เอเชียนคัพ 2023 เริ่มต้น ได้มีการถอนตัวจากทีมชาติไทยชุดใหญ่ โดยให้เหตุผลว่าเขาต้องการจะเก็บตัวช่วงปรีซีซั่น กับต้นสังกัด อูราวะ เร้ด ไดมอนด์ ในศึกเจลีก และต้องการซ้อมให้เข้าตากับเฮดโค้ชคนใหม่ที่เพิ่งเข้ามาทำทีม
ซึ่งแพร์ มาเธียส นายใหญ่คนใหม่ของ เร้ด ไดมอนด์ ต้องการพิจารณาฟอร์มของนักเตะในช่วงเข้าแคมป์วันที่ 10 มกราคม ก่อนช่วงปรีซีซั่น ว่าใครจะอยู่ในแผนการทำทีมต่อไปในฤดูกาลหน้า อีกทั้งในทีมของ อูราวะ เร้ด ก็ไม่มีมีแข้งรายได้ติดทีมชาติไปเล่นในศึกเอเชียน คัพ ระหว่างวันที่ 12 มกราคม - 10 กุมภาพันธ์ 2567
สนามกีฬาจาลันเบอซาร์

สนามกีฬาจาลันเบอซาร์ (#เปลี่ยนทาง) เป็นสนามฟุตบอลความจุ 6,000 ที่นั่ง ตั้งอยู่ในกัลลัง ประเทศสิงคโปร์ โดยสนามแห่งนี้เป็นส่วนหนึ่งของศูนย์กีฬาและนันทนาการจาลันเบอซาร์ ซึ่งรวมไปถึงสนามกีฬาและสนามว่ายน้ำ โดยปัจจุบันเป็นสนามเหย้าของยังไลออนส์และฮูกังยูไนเต็ด
สนามนี้เคยใช้เป็นสนามเหย้าหลักของทีมชาติสิงคโปร์ ในขณะที่สนามกีฬาแห่งชาติสิงคโปร์ กำลังก่อสร้าง และอาจจะใช้สนามนี้เป็นสนามแข่งขันในบางนัดด้วย
สนามกีฬาจาลันเบอซาร์ตั้งอยู่บนถนนทีริต (Tyrwhitt) ใกล้กับถนนจาลันเบอซาร์ซึ่งเป็นที่มาของชื่อสนาม
ประวัติ.
สนามเปิดครั้งแรกในวันเปิดกล่องของขวัญ เมื่อ พ.ศ. 2472 (ค.ศ. 1929) และคาดว่าจึงเป็นที่มาของสันสถาปนาฟุตบอลสิงคโปร์ โดยการแข่งขันมาลายาคัพ ได้จัดที่สนามแห่งนี้ตั้งแต่ พ.ศ. 2475 จนถึง พ.ศ. 2509 และการแข่งขันมาเลเซียคัพตั้งแต่ พ.ศ. 2510 จนถึง พ.ศ. 2516
ช่วงระหว่างการยึดครองดินแดนสิงคโปร์จากญี่ปุ่น สนามนี้เป็นหนึ่งในเหตุการณ์การสังหารหมู่ซู่ชิง โดยระหว่างสงคราม สนามแห่งนี้ใช้เป็นศูนย์ภาษาเพื่อสอนภาษาญี่ปุ่นอีกด้วย
ใน พ.ศ. 2507 มีการชุมนุมที่สนามนี้เพื่อไว้อาลัยการเสียชีวิตของจาวาฮาร์ลาล เนรู นายกรัฐมนตรีของอินเดีย
สนามแห่งนี้เป็นสนามที่เคยจัดการแข่งขันมากมายในประวัติศาสตร์สิงคโปร์ เช่น เป็นสถานที่สำหรับการจัดงานเทศกาลเยาวชนสิงคโปร์ครั้งแรกใน พ.ศ. 2498, งานกองทัพบกสิงคโปร์ครั้งแรกใน พ.ศ. 2512 และขบวนพาเหรดวันชาติสิงคโปร์ใน พ.ศ. 2524
ในเดือนธันวาคม พ.ศ. 2542 สนามได้ทำการปิดปรับปรุง และเปิดอีกครั้งในเดือนมิถุนายน พ.ศ. 2546 ด้วยความจุ 6,000 ที่นั่ง โดยตำแหน่งของสนามแข่งขันยังอยู่ที่เดิมเหมือนในยุคก่อนปรับปรุง
ใน พ.ศ. 2549 ภายใต้แผนของฟีฟ่า สนามแห่งนี้ได้ปูหญ้าเทียมด้วยมาตรฐานฟีฟ่า 1 ดาว โดยค่าใช้จ่ายในการปรับปรุงอยู่ที่ 1 ล้านดอลลาร์สหรัฐ ซึ่งได้รับทุนจากฟีฟ่าโกล และแผนการช่วยเหลือทางการเงินของฟีฟ่า ต่อมาใน พ.ศ. 2551 ได้มีการปูหญ้าใหม่ โดยมีค่าใช้จ่าย 400,000 ดอลลาร์สหรัฐ ด้วยหญ้ามาตรฐานฟีฟ่า 2 ดาว ซึ่งเป็นหญ้าเทียมที่มีคุณภาพดีกว่า โดยได้รับทุนจากฟีฟ่า
ในวันที่ 24 กรกฎาคม พ.ศ. 2553 เบิร์นลีย์ ได้แข่งขันกับทีมรวมดาราสิงคโปร์ ในการแข่งขันเอฟไอเอสเอเชียนชาเลนจ์คัพ โดยสิงคโปร์แพ้ 0–1
ระหว่างการแข่งขันโอลิมปิกเยาวชนฤดูร้อน 2010 ที่จัดขึ้นที่สิงคโปร์ สนามนี้เป็นสนามสำหรับจัดการแข่งขันฟุตบอลชายและหญิงของการแข่งขันนี้
ในระหว่งที่ไลออนส์ทเวลฟ์มีผู้สนับสนุนเป็นคิงส์เมน ได้มีการสร้างอัฒจันทร์คิงจอรส์ขึ้นใน พ.ศ. 2555 โดยเป็นอัฒจันทร์ชั่วคราว ทำให้สามารถจุผู้ชมได้เพิ่มเป็น 8,000 คน
ในวันที่ 30 ตุลาตม พ.ศ. 2555 ได้มีการติดตั้งจอแสดงผลคะแนนแบบแอลอีดีใหม่ที่มีคุณภาพที่ดีกว่าเดิม โดยสามารถแสดงภาพย้อนหลังระหว่างเกมในสนามได้ ซึ่งมีการติดตั้งจอทั้งหมด 2 จอ บนอัฒจันทร์หลักฝั่งทิศเหนือและทิศใต้
ในวันที่ 22 พฤษภาคม พ.ศ. 2556 อัตเลติโกเดมาดริดได้ลงเล่นในสนามนี้กับทีมรวมดาราสิงคโปร์ ในการแข่งขันถ้วยการกุศลของปีเตอร์ ลิม โดยสิงคโปร์แพ้ 0–2.
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มาร์ก กูกูเรยา

มาร์ก กูกูเรยา ซาเซตา (เกิด 22 กรกฎาคม พ.ศ. 2541) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายและกองกลางตัวกว้างให้สโมสรฟุตบอลเชลซีในพรีเมียร์ลีก และทีมชาติสเปน
สโมสร.
กูกูเรยาเกิดในอะเล็ลยา บาร์เซโลนา แคว้นกาตาลุญญา เขาเริ่มเล่นฟุตซอล กับสโมสรฟุตซอลอะเล็ลยา ก่อนที่จะเข้าร่วมทีมเยาวชนของอัสปัญญ็อล ในปี พ.ศ. 2549 ในปี พ.ศ. 2555 เขาได้ย้ายไปบาร์เซโลนา ต่อมาในวันที่ 26 พฤศจิกายน พ.ศ. 2559 ในขณะที่เขายังอายุน้อยอยู่ แต่เขาได้ลงเล่นกับบาร์เซโลนาเบ ด้วยการเป็นผู้เล่นตัวสำรองในการแข่งขันเซกุนดาดิบิซิออน เบ ในนัดที่ชนะโอสปิตาเลต 4–0
กูกูเรยา ลงเล่นถึง 17 นัด เพื่อที่จะช่วยให้ทีมขึ้นชั้นไปเล่นในเซกุนดาดิบิซิออน ต่อมาในวันที่ 7 กรกฎาคม พ.ศ. 2560 เขาได้ต่อสัญญาไปจนถึงปี พ.ศ. 2564 ด้วยมูลค่าสัญญา 12 ล้านยูโร เขาลงเล่นในการแข่งขันอย่างเป็นทางการครั้งแรกในวันที่ 1 กันยายน โดยเป็นผู้เล่นตัวจริงในนัดที่เสมอกับกรานาดา 2–2
กูกูเรยา ได้ลงเล่นให้กับทีมชุดใหญ่ของบาร์เซโลนาครั้งแรกในวันที่ 24 ตุลาคม พ.ศ. 2560 โดยเป็นผู้เล่นตัวสำรอง เปลี่ยนตัวแทนลูว์กา ดีญ ในการแข่งขันโกปาเดลเรย์ ซึ่งชนะเรอัลมูร์เซีย 3–0 เขาทำประตูแรกในฟุตบอลอาชีพได้ในวันที่ 17 มีนาคม ในนัดที่บาร์เซโลนาเบแพ้ลอร์กา
เดซาโกตา

เดซาโกตา  คือคำที่ใช้ในสาขาภูมิศาสตร์เมืองในการอธิบายพื้นที่ที่มีการแผ่ขยายไปยังบริเวณโดยรอบของเมืองขนาดใหญ่ซึ่งมีรูปแบบของการใช้ที่ดินและการตั้งถิ่นฐานของเมืองและเกษตรกรรมอยู่ร่วมกันอย่างหนาแน่น 
คำนี้ถูกตั้งขึ้นโดยเทร์รี มักกี นักวิจัยชุมชนเมืองจากมหาวิทยาลัยบริติชโคลัมเบียประมาณ ค.ศ. 1990 มาจากคำในภาษาอินโดนีเซียประกอบด้วย "desa" (หมู่บ้าน) และ "kota" (นคร) พื้นที่เดซาโกตามักเกิดขึ้นในทวีปเอเชียโดยเฉพาะในเอเชียตะวันออกเฉียงใต้ สามารถพบตัวอย่างได้ในภูมิภาคที่เป็นชุมชนเมืองบนเกาะชวา ซึ่งมีประชากรหนาแน่น เป็นพื้นที่ดินดอนสามเหลี่ยมรอบนอกของกลุ่มเมืองจาการ์ตา ("จาโบเดตาเบิก") และยังรวมถึงภาคมหานครอย่างกรุงเทพมหานครหรือมะนิลาเช่นกัน 
พื้นที่เดซาโกตาตั้งอยู่บริเวณนอกเขตชานเมืองซึ่งการเดินทางในชีวิตประจำวันเป็นไปได้อย่างสะดวก เช่น ระยะทางมากกว่า 30 หรือ 50 กิโลเมตรจากใจกลางเมือง เดซาโกตามักจะแผ่ขยายไปยังบริเวณข้างเคียงของถนนสายหลักและเส้นทางคมนาคม บางครั้งอาจมีการรวมกลุ่มจากที่หนึ่งไปยังอีกที่หนึ่ง เดซาโกตามีลักษณะเด่นคือมีความหนาแน่นของประชากรสูงและมีการใช้ที่ดินเพื่อเกษตรกรรมอย่างหนาแน่น (โดยเฉพาะบริเวณที่มีการปลูกข้าวแบบทดน้ำ) แต่แตกต่างจากพื้นที่ชนบทที่มีประชากรหนาแน่นที่มีลักษณะคล้ายชุมชนเมืองมากขึ้น หลักเกณฑ์ประกอบด้วย เครือข่ายการขนส่งที่พัฒนาแล้ว การเคลื่อนย้ายของประชากรที่สูง กิจกรรมที่เพิ่มขึ้นนอกเหนือจากภาคเกษตร การอยู่ร่วมกันของรูปแบบการใช้ที่ดินที่แตกต่างกันจำนวนมาก การมีส่วนร่วมของสตรีในการจ้างแรงงาน และการใช้ที่ดินที่ไม่เป็นระเบียบ 
เมื่อพิจารณาถึงขอบเขตที่ไร้รูปแบบและคลุมเครือ การอุบัติของภูมิภาคเดซาโกตาทำให้เกิดความยากลำบากในการบริหาร เนื่องจากการวางแผน ออกข้อบังคับ หรือออกแบบให้เป็นในทางเดียวกันเป็นไปได้ยากที่จะใช้จริง ภูมิภาคเดซาโกตามีลักษณะเฉพาะในเรื่องของการเคลื่อนย้ายของสินค้าและการบริการสูงและแบบรูปของการตั้งถิ่นฐานเปลี่ยนแปลงไปอย่างรวดเร็ว โดยทั่วไปเดซาโกตาไม่สามารถปฏิบัติตามการแบ่งแยกพื้นที่เพื่อจัดเขตตามหน้าที่เฉพาะตามที่ประยุกต์รูปแบบในภูมิศาสตร์เมือง มีรูปแบบการใช้ที่แตกต่างแต่อยู่ใกล้กันอย่างสมบูรณ์ เช่น การเกษตรแบบดั้งเดิม อุตสาหกรรมขนาดใหญ่กับครัวเรือน สวนสนุกกับสนามกอล์ฟ ศูนย์การค้ากับร้านค้าปลีก และรูปแบบการตั้งถิ่นฐานตั้งแต่ชุมชนแออัดไปจนถึงชุมชนรั้วรอบขอบชิดซึ่งอยู่ร่วมกัน 
นอกเหนือจากเอเชียตะวันออกเฉียงใต้ ยังมีพื้นที่ที่มีคุณสมบัติคล้ายกันในประเทศจีน อินเดีย ญี่ปุ่น ไต้หวัน และเกาหลีใต้
สาธารณรัฐเกาหลีที่หนึ่ง

สาธารณรัฐเกาหลีที่หนึ่ง (เกาหลี: ; อาร์อาร์: "Jeil Gonghwaguk"; แปล "first republic") เป็นรัฐบาลของเกาหลีใต้ ตั้งแต่เดือนสิงหาคม ค.ศ. 1948 ถึง เมษายน ค.ศ. 1960
สาธารณรัฐเกาหลีที่หนึ่งได้ถูกก่อตั้งขึ้นเมื่อวันที่ 15 สิงหาคม ค.ศ. 1948 ภายหลังจากการถ่ายโอนอำนาจจากรัฐบาลทหารของกองทัพสหรัฐที่ปกครองเกาหลีใต้ซึ่งนับตั้งแต่การปกครองของญี่ปุ่นได้สิ้นสุดลงในปี ค.ศ. 1945 ได้กลายมาเป็นรัฐบาลสาธารณรัฐทุนนิยมอิสระแห่งแรกในเกาหลี ซึงมัน รีได้กลายเป็นประธานาธิบดีเกาหลีคนแรกภายหลังจากการเลือกตั้งทั่วไปในเดือนพฤษภาคม ค.ศ. 1948 และสมัชชาแห่งชาติในกรุงโซลได้ประกาศใช้รัฐธรรมนูญฉบับแรกของเกาหลีใต้เมื่อเดือนกรกฎาคมที่ผ่านมาเพื่อก่อตั้งรัฐบาลของระบอบประชาธิปไตยอันมีประธานาธิบดีเป็นประมุข สาธารณรัฐเกาหลีที่หนึ่งได้เอ่ยอ้างอำนาจอธิปไตยเหนือคาบสมุทรเกาหลีทั่งหมด แต่มีเพียงที่ถือครองอำนาจในทางใต้ของเส้นขนาน (ละติจูด,เส้นรุ้ง) ที่ 38 องศาจนกระทั่งสงครามเกาหลีสิ้นสุดลงในปี ค.ศ. 1953 เมื่อชายแดนได้ถูกปรับเปลี่ยน สาธารณรัฐเกาหลีที่หนึ่งได้มีลักษณะเป็นระบบรวบอำนาจเบ็ดเสร็จและการคอร์รับชั่นของนายรี การพัฒนาทางเศรษฐกิจที่จำกัด การต่อต้านคอมมิวนิสต์อย่างเข้มข้น และในช่วงปลายปี ค.ศ. 1950 ความไม่มั่นคงทางการเมืองที่เพิ่มมากขึ้นและสาธารณชนได้ออกมาต่อต้านนายรี การปฏิวัติเดือนเมษายน ค.ศ. 1960 นำไปสู่การลาออกของนายรีและเปลี่ยงแปลงมาเป็นสาธารณรัฐที่สองของเกาหลีใต้
สาธารณรัฐเกาหลีที่สอง

สาธารณรัฐเกาหลีที่สอง เป็นรัฐบาลของเกาหลีใต้ ตั้งแต่เดือนเมษายน ค.ศ. 1960 ถึง พฤษภาคม ค.ศ. 1961
สาธารณรัฐเกาหลีที่สองได้ถูกก่อตั้งขึ้นในช่วงการปฏิวัติเดือนเมษายนที่ประชาชนได้ร่วมกันประท้วงครั้งใหญ่ต่อประธานาธิบดีซึงมัน รี ได้รับช่วงต่อจากสาธารณรัฐที่หนึ่งและก่อตั้งรัฐบาลแบบระบบรัฐสภาภายใต้การนำโดยประธานาธิบดียุน โบ-ซ็อน และนายกรัฐมนตรี ชัง มย็อน สาธารณรัฐเกาหลีที่สองได้ยุติการปราบปราบการประท้วงของนายรีแต่ล้มเหลวในการแก้ไขปัญหาทางการเมืองและเศรษฐกิจจึงทำให้เกิดความไม่มั่นคง สาธารณรัฐเกาหลีที่สองได้ถูกโค่นล้มในการก่อรัฐประหารวันที่ 16 พฤษภาคมในช่วงหลัง 7 เดือน และถูกแทนที่ด้วยรัฐบาลทหารภายใต้อำนาจโดยสภาสูงสุดสำหรับการสร้างชาติใหม่ (Supreme Council for National Reconstruction) ที่นำโดยประธาน พัก ช็อง-ฮี
สาธารณรัฐเกาหลีที่สองที่ดำรงอยู่ในระยะเวลาอันสั้นเป็นรัฐบาลเดียวที่อยู่ภายใต้ระบบรัฐสภาในประวัติศาสตร์เกาหลี
ปอยฝ้าย มาลัยพร

ฟังเสียงบทความนี้  
ไฟล์เสียงนี้ถูกสร้างขึ้นจากรุ่นของบทความ "ปอยฝ้าย มาลัยพร" เมื่อวันที่ 6 ตุลาคม พ.ศ. 2562 และอาจไม่ใช่การแก้ไขล่าสุด 
ปอยฝ้าย มาลัยพร (ชื่อเล่น : ฝ้าย) เป็นศิลปินนักร้องชายชาวไทย แนวเพลงลูกทุ่งหมอลำ สังกัดค่ายท็อปไลน์มิวสิค มีชื่อเสียงจากเพลง "ตลกอกหัก, มันต้องถอน"
ประวัติ.
ปอยฝ้าย มาลัยพร ชื่อเล่น ฝ้าย ชื่อเกิดในนามว่า ดวงจันทร์ มาลัย เป็นนักร้องเพลงลูกทุ่งชายศิลปินหมอลำชาวไทย เกิดที่อำเภอเฝ้าไร่ จังหวัดหนองคาย
ปอยฝ้ายจบการศึกษาชั้นประถมศึกษาปีที่ 6 ที่จังหวัดหนองคาย และครอบครัวของเขาก่อตั้งวงคณะหมอลำ เริ่มเข้าสู่วงการบันเทิงไทยเมื่อในปี 2537 เขาเริ่มเข้าสู่การเป็นศิลปินอยู่วงเสียงอีสาน ขณะนั้นเขาได้บวชเป็นสามเณร ศึกษาพระธรรมและเรียนเทศน์แหล่เป็นเวลานานหลายปี เมื่อไม่นานเขาจึงตัดสินใจได้มีโอกาสสมัครเป็นนักแสดงตลก โดยมีการชักชวนจากพระอาจารย์เป็นเวลานานมา 4 ปี จึงประสบความสำเร็จ
เขาได้มีโอกาสเป็นศิลปินและหมอลำชาวไทยโดยค่ายของวงหมอลำคณะเสียงอิสาน ของ นกน้อย อุไรพร ศิลปินและนักร้องหมอลำชาวไทยชื่อดัง เขาได้มีโอกาสเป็นศิลปินนักร้องหมอลำในวงประจำ ร่วมกับนักร้องรุ่นใหม่เมื่อ 2 - 3 ปี ภายหลังเขาจึงตัดสินใจลาออกจากวงคณะหมอลำและเริ่มเป็นศิลปินลูกทุ่งหมอลำชาวไทย และมีผลงานเพลงและอัมบั้มเป็นของตัวเอง
ปอยฝ้าย เริ่มมีชื่อเสียงจากการเป็นศิลปินลูกทุ่งหมอลำชาวไทย ปัจจุบันเป็นศิลปินในสังกัดท็อปไลน์มิวสิค และมีผลงานเพลงที่สร้างชื่อเสียงเช่น ตลกอกหัก,กระเทยประท้วง,ชุดดำสปายแดง,ฝากฟ้าไปผ่าน้อง,มันต้องถอน,มักแล้วครับ,ว่าสิเซาเหล้า เป็นต้น ในปัจจุบันปอยฝ้ายยังรับงานละครและภาพยนตร์ตลอดเรื่อยมา
ปอยฝ้าย เปิดเผยว่าตนติดพิษสุราเรื้อรังได้รับการบำบัดอยู่จนถึงเวลานี้
Special visceral efferent

special visceral efferent (SVE) หมายถึงเส้นใยประสาทนำออกที่ส่งกระแสประสาทสั่งการไปยังกล้ามเนื้อของคอหอย (pharyngeal arche) ในมนุษย์และ branchial arche ในปลา
แหล่งข้อมูลบางแห่งใช้คำว่า branchiomotor efferent
และบางแห่งใช้คำว่า branchial efferent
เส้นประสาทกลุ่มเดียวที่มี SVE เป็นประสาทสมอง คือ เส้นประสาทไทรเจมินัล (5), เส้นประสาทเฟเชียล (7), glossopharyngeal nerve (9), vagus nerve (10) และ accessory nerve (11)
เชิงอรรถและอ้างอิง.
<templatestyles src="Reflist/styles.css" />
General somatic efferent fiber

general somatic efferent fiber (GSE) หรือ somatomotor fiber หรือ somatic motor fiber เป็นแอกซอนของเซลล์ประสาทสั่งการซึ่งอยู่ที่ส่วน ventral horn ของเนื้อขาวในไขสันหลัง
มันออกจากไขสันหลังผ่านรากหน้า (ventral root) เพื่อส่งอิมพัลส์ประสาทสั่งการไปยังกล้ามเนื้อโครงร่างโดยผ่านแผ่นเชื่อมประสาทสั่งการและกล้ามเนื้อ (neuromuscular junction)
ชนิดย่อยมีดังต่อไปนี้คือ
ส่วนเส้นประสาทสมองมีเซลล์ประสาทสั่งการเฉพาะส่วนของตนเองซึ่งส่งเส้นใยประสาทไปยังกล้ามเนื้อตา (extraocular muscle) และกล้ามเนื้อบางส่วนของลิ้น
เชิงอรรถและอ้างอิง.
<templatestyles src="Reflist/styles.css" />
General visceral efferent fiber

general visceral efferent fiber (ตัวย่อ GVE) หรือ visceral efferent หรือ autonomic efferent เป็นแอกซอนของนิวรอนนำออก (efferent neuron) ของงระบบประสาทอิสระที่ส่งกระแสประสาทสั่งการไปยังกล้ามเนื้อเรียบ กล้ามเนื้อหัวใจ และต่อมต่าง ๆ (เทียบกับ Special visceral efferent ตัวย่อ SVE)
เส้นใยประสาทนี้อาจเป็นของระบบประสาทซิมพาเทติกหรือพาราซิมพาเทติก
เส้นประสาทสมองที่มีเส้นใยประสาทนี้รวมทั้งเส้นประสาทกล้ามเนื้อตา (3) เส้นประสาทเฟเชียล (7) เส้นประสาทลิ้นคอหอย (9) และเส้นประสาทเวกัส (10)
เชิงอรรถและอ้างอิง.
<templatestyles src="Reflist/styles.css" />
Special somatic afferent fiber

special somatic afferent fiber (SSA) เป็นเส้นใยประสาทนำเข้าที่ส่งข้อมูลจากประสาทสัมผัสพิเศษคือตา หู และหูชั้นใน (การทรงตัว)
ส่วนประสาทสมองที่มีเส้นใยประสาท SSA ก็คือ เส้นประสาทตา (2) และ vestibulocochlear nerve (8)
แต่ตัวย่อว่า SSA อาจครอบคลุมทั้ง special somatic afferent fiber และ special visceral afferent fiber
เชิงอรรถและอ้างอิง.
<templatestyles src="Reflist/styles.css" />
General somatic afferent fiber

general somatic afferent fibers (GSA) หรือ somatic sensory fibers เป็นเส้นใยประสาทนำเข้าที่มาจากเซลล์ประสาทในปมประสาทของไขสันหลัง พบในเส้นประสาทไขสันหลังทุกเส้น ยกเว้นเป็นบางครั้งในระดับคอ (cervical) แรกสุด
มันส่งอิมพัลส์ประสาทจากผิวร่างกายเกี่ยวกับความเจ็บปวด สัมผัส และอุณหภูมิ และจากโครงสร้างที่ลึกกว่านั้นคือกล้ามเนื้อ เอ็น และข้อต่อ เกี่ยวกับข้อมูลอากัปกิริยา โดยผ่านรากหลัง (dorsal root) ของไขสันหลังไปยังไขสันหลังและสมอง
เชิงอรรถและอ้างอิง.
<templatestyles src="Reflist/styles.css" />
เอาโทบานหมายเลข 3

เอาโทบานหมายเลข 3  หรือย่อว่า A3 เป็นหนึ่งในทางหลวงเอาโทบานของประเทศเยอรมนี มีระยะทาง 778 กิโลเมตร เชื่อมระหว่างประเทศเนเธอร์แลนด์ใกล้เมืองเวเซิลกับประเทศออสเตรียใกล้เมืองพัสเซา ระหว่างเส้นทางพาดผ่านเมืองสำคัญอย่างดึสเซิลดอร์ฟ, โคโลญ, บ็อน, วีสบาเดิน, แฟรงก์เฟิร์ต, เวือทซ์บวร์ค, เนือร์นแบร์ค และเรเกินส์บวร์ค ถือเป็นถนนสายสำคัญที่สุดที่เชื่อมภาคตะวันตกกับภาคตะวันออกเฉียงใต้ของเยอรมนี
65 กิโลเมตรแรกจากเนเธอร์แลนด์เป็นทางขนาด 2+2 ช่องจราจร ช่วงที่เหลือส่วนใหญ่เป็นทางขนาด 3+3 ช่องจราจร มีเพียงช่วงสั้นๆระหว่างผ่านเมืองคร็อยซ์ไคเซอร์แบร์คเท่านั้นที่เป็นขนาด 2+2 ช่องจราจร และช่วงนครโคโลญเป็นทางขนาด 4+4 ช่องจราจร
Intrafusal muscle fiber

intrafusal muscle fiber แปลว่า เส้นใยกล้ามเนื้อในกระสวย เป็นเส้นใยกล้ามเนื้อที่ทำหน้าที่เป็นอวัยวะรับความรู้สึกพิเศษ (คือเป็นตัวรับรู้อากัปกิริยา หรือ proprioceptor) ที่ตรวจจับความยาวและอัตราการเปลี่ยนความยาวของกล้ามเนื้อ
เป็นองค์ประกอบของ muscle spindle และได้เส้นประสาททั้งแบบรับความรู้สึก (นำเข้า) และแบบสั่งการ (นำออก)
ซึ่งเป็นเส้นใยประสาทนำออกจากเซลล์ประสาทสั่งการแกมมาอันเป็นเซลล์ประสาทมีหลายขั้ว (multipolar) ในไขสันหลังส่วน anterior gray column
เส้นใยกล้ามเนื้อในกระสวยแยกจากเส้นใยกล้ามเนื้อนอกกระสวยด้วยปลอกเนื้อเยื่อเกี่ยวพันรูปกระสวยที่ประกอบด้วยเซลล์สร้างเส้นใยแบน ๆ และ#เปลี่ยนทาง 
เพราะมีรูปร่างเป็นกระสวย (หรือ fusiform) ดังนั้น จึงมีชื่อว่า intrafusal (ในกระสวย)
มีเส้นใยกล้ามเนื้อในกระสวยสองอย่างคือ nuclear bag fiber และ nuclear chain fiber
มีปลายประสาทรับความรู้สึกมีรูปร่างสองอย่างคือแบบหมุนวนเป็นขด (annulospiral ending) และแบบช่อกลีบดอกไม้ (flower-spray ending) ต่อกับเส้นใยกล้ามเนื้อตรงกลาง ๆ ที่หดเกร็งไม่ได้
ส่วนปลายเส้นใยกล้ามเนื้อทั้งสองข้างสามารถหดเกร็งได้และได้เส้นใยประสาทจากเซลล์ประสาทสั่งการแกมมา
ข้อมูลความรู้สึกที่ได้จากเส้นใยกล้ามเนื้อสองอย่างเหล่านี้ทำให้บุคคลสามารถรู้ตำแหน่งของกล้ามเนื้อและอัตราที่มันกำลังเปลี่ยนไป
ไม่ควรสับสนเส้นใยกล้ามเนื้อในกระสวยกับ extrafusal muscle fiber (เส้นใยกล้ามเนื้อนอกกระสวย) ซึ่งเป็นตัวออกแรงของกล้ามเนื้อจริง เมื่อหดเกร็งก็จะทำให้ร่างกายเคลื่อนไหว และได้เส้นประสาทจากเซลล์ประสาทสั่งการอัลฟา
ดูเพิ่ม.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
Extrafusal muscle fiber

extrafusal muscle fibers แปลว่า เส้นใยกล้ามเนื้อนอกกระสวย เป็นเส้นใยกล้ามเนื้อโครงร่างธรรมดาที่ได้เส้นประสาทจากเซลล์ประสาทสั่งการอัลฟาและสร้างแรงตึงโดยหดเกร็ง จึงทำให้ร่างกายเคลื่อนไหวได้
ในสัตว์มีกระดูกสันหลังที่โตแล้วโดยมาก เส้นใยกล้ามเนื้อหนึ่ง ๆ จะได้แอกซอนจากเซลล์ประสาทสั่งการเพียงเซลล์เดียว
และเพราะร่างกายมีเซลล์ประสาทสั่งการน้อยกว่าเส้นใยกล้ามเนื้อมาก แอกซอนหนึ่ง ๆ ของเซลล์ประสาทสั่งการจะแตกสาขาส่งไปยังเส้นใยกล้ามเนื้อหลายเส้นภายในกล้ามเนื้อเดียวกัน ซึ่งปกติจะกระจายไปในกล้ามเนื้อ โดยเชื่อว่าเพราะทำให้การออกแรงกระจายไปทั่ว ๆ กันและช่วยให้กล้ามเนื้อยังสามารถทำงานแม้เซลล์ประสาทสั่งการหนึ่ง ๆ จะเสียหาย
ในสัตว์เลี้ยงลูกด้วยนมส่วนมาก กล้ามเนื้อโครงร่างเป็นมวลร่างกาย 55% และมีบทบาทสำคัญยิ่งในการเคลื่อนที่ การสร้างความร้อนเมื่อหนาว และเมแทบอลิซึมโดยทั่วไป
มันเป็นเนื้อเยื่อกล้ามเนื้อโครงร่างโดยมาก และยึดอยู่กับกระดูกด้วยเอ็น
เซลล์ประสาทสั่งกาอัลฟาแต่ละตัวบวกกับเส้นใยกล้ามเนื้อนอกกระสวยทั้งหมดที่เซลล์ส่งเส้นประสาทไปถึงเรียกว่า หน่วยสั่งการ (motor unit) เป็นหน่วยการทำงานพื้นฐานที่ระบบประสาทใช้ควบคุมการเคลื่อนไหวของร่างกาย
ส่วนที่เชื่อมต่อระหว่างเซลล์ประสาทสั่งกาอัลฟากับเส้นใยกล้ามเนื้อนอกกระสวยเรียกว่า แผ่นเชื่อมประสาทสั่งการและกล้ามเนื้อ (neuromuscular junction) เป็นบริเวณที่กระแสประสาทของเซลล์ดำเนินต่อโดยเป็นสารสื่อประสาทคือ acetylcholine ไปยังเส้นใยกล้ามเนื้อ
เส้นใยกล้ามเนื้อนอกกระสวยไม่ควรสับสนกับ intrafusal muscle fiber (เส้นใยกล้ามเนื้อในกระสวย) ซึ่งมีเส้นประสาทรับความรู้สึกไปยุติอยู่ที่ส่วนตรงกลางซึ่งหดเกร็งไม่ได้ และมีเส้นประสาทสั่งการจากเซลล์ประสาทสั่งการแกมมาที่ส่วนปลายทั้งสองซึ่งหดเกร็งได้ เส้นใยกล้ามเนื้อในกระสวยทำหน้าที่เป็นตัวรับรู้อากัปกิริยา (proprioceptor) ในระบบรับความรู้สึก
เส้นใยกล้ามเนื้อนอกกระสวยสามารถทำในจานทดลอง (in vitro) จากเซลล์ต้นกำเนิดแบบ pluripotent stem cell ผ่านกระบวนการทางวิศวกรรมชีวภาพคือ directed differentiation ซึ่งช่วยให้สามารถศึกษาการเกิดและสรีรภาพของมัน
ดูเพิ่ม.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
อ่านเพิ่ม.
<templatestyles src="Refbegin/styles.css" />
Nuclear bag fiber

เส้นใยกล้ามเนื้อ nuclear bag fiber เป็น intrafusal muscle fiber ประเภทหนึ่งที่อยู่ตรงกลางของ muscle spindle
แต่ละเส้นมีนิวเคลียสเป็นจำนวนมากโดยจุกอยู่ที่ตรงกลางเหมือนถุง และเป็นเหตุกระตุ้นทั้งเส้นใยประสาทนำเข้าทั้งปฐมภูมิ (primary nerve fiber) และทุติยภูมิ (secondary nerve fiber)
nuclear bag fiber แบ่งออกเป็นสองประเภทตามความเร็วการหดเกร็งและการได้เส้นประสาท
ใยกล้ามเนื้อทั้งสองยืดยาวกว่าแคปซูลที่หุ้ม muscle spindle อยู่
ใยกล้ามเนื้อรับรู้ความยาวพลวัตของกล้ามเนื้อ 
คือไวต่อทั้งความยาวและอัตราการเปลี่ยนแปลงความยาว
เชิงอรรถและอ้างอิง.
<templatestyles src="Reflist/styles.css" />
Nuclear chain fiber

เส้นใยกล้ามเนื้อ nuclear chain fiber เป็นอวัยวะรับความรู้สึกภายในกล้ามเนื้อ
เป็น intrafusal muscle fiber (เส้นใยกล้ามเนื้อในกระสวย) ชนิดหนึ่งซึ่งเมื่อบวกกับ nuclear bag fiber ก็เป็นองค์ประกอบของ muscle spindle ซึ่งมีหน้าที่ตรวจจับการเปลี่ยนแปลงความยาวของกล้ามเนื้อ
มี nuclear chain fiber 3-9 เส้นต่อ muscle spindle หนึ่งตัวโดยมีขนาดครึ่งหนึ่งของ nuclear bag fiber
นิวเคลียสของเส้นต่อกันเป็นลูกโซ่โดยเฉพาะในช่วงตรงกลาง ซึ่งทำให้ได้ชื่อเป็น nuclear chain
มีบทบาทการรับรู้ความยาวกล้ามเนื้อแบบ "สถิต" (คือส่งข้อมูลความยาวกล้ามเนื้อ) เทียบกับ nuclear bag fiber ที่มีบทบาทแบบ "พลวัต" (คือส่งข้อมูลความยาวกล้ามเนื้อและอัตราการเปลี่ยนแปลง)
โครงสร้างตรงกลางของเส้นใยกล้ามเนื้อที่ต่อกันเป็นเหมือนโซ่ เป็นจุดที่แอกซอนรับความรู้สึกหมุนเป็นขดมัดเส้นใยในกระสวย
Golgi tendon organ เป็นโครงสร้างที่คล้ายกันโดยข้างหนึ่งยึดอยู่กับกล้ามเนื้อและอีกข้างหนึ่งยึดอยู่กับเอ็น
เพราะ nuclear chain fiber และ nuclear bag fiber ต่อกับเส้นใยกล้ามเนื้อในแนวขนาน จึงต่างกับ Golgi tendon organ ซึ่งต่อกับกล้ามเนื้อแบบอนุกรม
เส้นประสาท.
เพราะเป็น intrafusal muscle fiber แบบ "nuclear chain fiber" จึงได้ทั้งเส้นใยประสาทนำเข้าที่ส่งข้อมูลความรู้สึก และเส้นใยประสาทนำออกที่รับคำสั่งการ (จากเซลล์ประสาทสั่งการ)
เส้นใยประสาทนำเข้าเป็นแบบ 1a และ 2 ซึ่งส่งข้อมูลเกี่ยวกับอากัปกิริยาผ่าน dorsal root เข้าไปในไขสันหลัง โดยแยกส่งขึ้นลงและส่งสาขาไปยังปล้องไขสันหลังระดับต่าง ๆ สาขาบางส่วนไปไซแนปส์กับเซลล์ประสาทที่ dorsal horn ของไขสันหลังและบางส่วนที่ ventral horn สาขาเหล่านี้อำนวยการตอบสนองต่าง ๆ รวมทั้ง#เปลี่ยนทาง ส่วนวิถีประสาทที่ส่งขึ้นไปยังสมองแม้จะมีบางส่วนที่คล้ายกับวิถีประสาทส่งความรู้สึกทางผิวหนัง แต่ก็ต่างกันเพราะวิถีประสาทการรับรู้อากัปกิริยาต้องส่งข้อมูลไปยังสมองน้อยด้วย ซึ่งเป็นตัวควบคุมเวลาและลำดับการหดเกร็งของกล้ามเนื้อเมื่อเคลื่อนไหวร่างกายใต้อำนาจจิตใจ
เส้นใยประสาทนำออกมาจากเซลล์ประสาทสั่งการแกมมาแบบสถิต
การกระตุ้นเซลล์ประสาทสั่งการแกมมาจะทำให้การตอบสนองของใยประสาทนำเข้า 1a ช่วงสถานะคงตัว (stead-state) สูงขึ้น แต่จะทำให้การตอบสนองช่วงพลวัต (dynamic) ลดลง
เชิงอรรถและอ้างอิง.
<templatestyles src="Reflist/styles.css" />
กนกวรรณ วิลาวัลย์

กนกวรรณ วิลาวัลย์ (เกิด 27 มิถุนายน พ.ศ. 2509) ชื่อเล่น โอ๊ะ อดีตรัฐมนตรีช่วยว่าการกระทรวงศึกษาธิการ ในรัฐบาลพลเอก ประยุทธ์ จันทร์โอชาอดีตสมาชิกสภาผู้แทนราษฎร แบบบัญชีรายชื่อ รองเลขาธิการพรรคภูมิใจไทย อดีตสมาชิกสภาผู้แทนราษฎรจังหวัดปราจีนบุรี 1 สมัย
ประวัติ.
กนกวรรณ เกิดเมื่อวันที่ 27 มิถุนายน พ.ศ. 2509 ที่อำเภอประจันตคาม จังหวัดปราจีนบุรี มีชื่อเล่นว่า โอ๊ะ เป็นบุตรีของนายสุนทร วิลาวัลย์ อดีตสมาชิกสภาผู้แทนราษฎรจังหวัดปราจีนบุรีหลายสมัย และนางสุภาภร วิลาวัลย์ สำเร็จการศึกษาปริญญาตรี จากคณะนิติศาสตร์ มหาวิทยาลัยรามคำแหง ปริญญาโท จากคณะรัฐศาสตร์ มหาวิทยาลัยรามคำแหง และปริญญาเอก จากคณะสื่อสารการเมือง มหาวิทยาลัยเกริก
ด้านชีวิตครอบครัว สมรสกับนายปกรณ์ ศรีจันทร์งาม รองเลขาธิการสภาความมั่นคงแห่งชาติ (สมช.) มีบุตร-ธิดา 3 คน
การทำงาน.
กนกวรรณ เริ่มสนใจการเมืองจากการที่ได้ช่วยพ่อแม่หาเสียงมาตลอด จนกระทั่งปี 2543 ได้ลงสมัครและได้รับเลือกตั้งเป็นสมาชิกสภาองค์การบริหารส่วนจังหวัดปราจีนบุรี เขตอำเภอกบินทร์บุรี ต่อมาในปี พ.ศ. 2547 กนกวรรณได้รับตำแหน่งรองนายกองค์การบริหารส่วนจังหวัดปราจีนบุรี
ในปี พ.ศ. 2548 ได้ลงสมัครเป็นสมาชิกสภาผู้แทนราษฎรจังหวัดปราจีนบุรี เขต 1 สังกัดพรรคไทยรักไทย และได้รับเลือกตั้งเป็นครั้งแรกในการเลือกตั้งครั้งนั้น ต่อมาในปี พ.ศ. 2549 ได้รับเลือกตั้ง แต่การเลือกตั้งเป็นโมฆะ
ในระหว่างปี พ.ศ. 2550 - 2560 กนกวรรณเป็นอาจารย์พิเศษ วิชาการเมืองการปกครองไทย (Thai Politics Government) คณะมนุษยศาสตร์ มหาวิทยาลัยรามคำแหง 
จนกระทั่งและในปี พ.ศ. 2562 ได้เข้าร่วมงานการเมืองกับพรรคภูมิใจไทย และได้รับแต่งตั้งเป็นรองเลขาธิการพรรคภูมิใจไทย รวมทั้งได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 16 สังกัดพรรคภูมิใจไทย ซึ่งในรอบแรกไม่ได้รับเลือกตั้ง เนื่องจากพรรคได้ ส.ส.บัญชีรายชื่อ จำนวน 14 ที่นั่ง ต่อมาเธอได้รับการแต่งตั้งให้ดำรงตำแหน่งเป็นรัฐมนตรีช่วยว่าการกระทรวงศึกษาธิการในคณะรัฐมนตรีไทย คณะที่ 62 และได้รับการเรียกขานจากสื่อมวลชนว่า "ครูโอ๊ะ" จนกระทั่งในกลางปี พ.ศ. 2563 ได้มีการประกาศเลื่อนให้เธอดำรงตำแหน่งเป็นสมาชิกสภาผู้แทนราษฎรแบบบัญชีรายชื่อแทนนางนาที รัชกิจประการ ที่ถูกศาลฎีกามีคำพิพากษาชั้นวินิจฉัยอุทธรณ์ให้พ้นจากตำแหน่งตาม มาตรา 101 (13) ของรัฐธรรมนูญแห่งราชอาณาจักรไทย พ.ศ. 2560 แต่ต่อมาไม่นานเธอได้ลาออกจากสมาชิกสภาผู้แทนราษฎร เพื่อเปิดทางให้สุชาติ โชคชัยวัฒนากรได้เลื่อนขึ้นมาเป็นสมาชิกสภาผู้แทนราษฎรแบบบัญชีรายชื่อ
กนกวรรณ วิลาวัลย์ ต้องเผชิญกับข้อกล่าวหาเรื่องการบุกรุกป่าเขาใหญ่ จังหวัดปราจีนบุรี จนกระทั่งเมื่อวันที่ 26 สิงหาคม พ.ศ. 2565 ศาลฎีการับคำร้องของ ป.ป.ช. กล่าวหาเธอฝ่าฝืนมาตรฐานทางจริยธรรมอย่างร้ายแรงจากกรณีดังกล่าว พร้อมสั่งให้หยุดปฏิบัติหน้าที่รัฐมนตรี ต่อมาศาลฎีกาพิพากษาว่าเธอมีความผิดตามมาตรฐานทางจริยธรรมอย่างร้ายแรง ให้พ้นจากความเป็นรัฐมนตรี เพิกถอนสิทธิสมัครรับเลือกตั้งตลอดไป และเพิกถอนสิทธิเลือกตั้งมีกําหนด 10 ปี
สมาชิกสภาผู้แทนราษฎร.
ดร.กนกวรรณ วิลาวัลย์ (ศรีจันทร์งาม) ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ตำบลบางตะไนย์

บางตะไนย์ เป็นตำบลในอำเภอปากเกร็ด จังหวัดนนทบุรี
ที่ตั้งและอาณาเขต.
ตำบลบางตะไนย์ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตั้งแต่ปลายสมัยกรุงศรีอยุธยา บางตะไนย์อาศัยอยู่อย่างเป็นปึกแผ่นโดยชาวมอญจำนวนมากอาศัยพื้นที่ตามแม่น้ำเจ้าพระยา เช่น บางคูวัด ในจังหวัดปทุมธานี หลังจากเสียกรุงศรีอยุธยาครั้งที่ 2 ในปี พ.ศ. 2310 พื้นที่ตรงนี้ร้างไป สมเด็จพระเจ้าตากสินมหาราช ต่อมาโปรดเกล้าฯ ให้ชาวมอญกลับมาอาศัยอดีตหมู่บ้านแห่งนี้ ปี พ.ศ. 2365 ชาวมอญจำนวนมากอพยพจากพม่า เข้ามาอาศัยในสยาม พระบาทสมเด็จพระนั่งเกล้าเจ้าอยู่หัว โปรดเกล้าฯ ให้อาศัยที่บางตะไนย์ บางพูด และคลองบ้านแหลมใหญ่ ซึ่งได้อาศัยในพื้นที่สืบมาจนถึงปัจจุบัน
ชื่อ "บางตะไนย์" หมายถึง พื้นที่ที่ปลูกต้นข่อย ในภาษามอญเรียกพืชพันธุ์นี้ว่า คะไน แต่ภาษาไทยเรียกเพี้ยนเป็น "ตะไน" คำว่า บาง ในพจนานุกรม ฉบับราชบัณฑิตยสถาน หมายถึง หมู่บ้านหรือชุมชนที่ตั้งอยู่ริมน้ำ พื้นที่ของบางตะไนย์ครอบคลุมไปถึงจังหวัดปทุมธานี ซึ่งมีเขตติดต่อกันมีวัดบางตะไนย์อยู่ในชุมชนบางตะไนย์ แต่เมื่อมีการแบ่งเขตการปกครองของจังหวัดนนทบุรีกับจังหวัดปทุมธานี โดยใช้คลองบางตะไนย์เป็นแนวแบ่งเขต วัดบางตะไนย์ปัจจุบันจึงไปอยู่ในเขตจังหวัดปทุมธานี ส่วนตําบลบางตะไนย์ในเขตจังหวัดนนทบุรีไม่มีชื่อวัดบางตะไนย์
ปี พ.ศ. 2490 นายลิขิต สัตยายุทธ์ ผู้ว่าราชการจังหวัดนนทบุรี พร้อมกับร้อยเอกพิพัฒน์ พิพัฒน์สุรการ รองปลัดกระทรวงมหาดไทยลงนามแทนรัฐมนตรีว่าการกระทรวงมหาดไทย ได้ประกาศแยกพื้นที่ ได้แก่ หมู่ 5 บ้านวัดบางจาก, หมู่ 6 บ้านลำภูรวย, หมู่ 7 บ้านแหลมเหนือ, หมู่ 8 บ้านแหลมกลาง ของตำบลบางตะไนย์ กับหมู่ 12 บ้านปากคลอง และหมู่ 13 บ้านคลองพระอุดม ของตำบลอ้อมเกร็ด รวมเป็น 6 หมู่บ้าน ไปตั้งเป็น ตำบลคลองพระอุดม
การแบ่งเขตการปกครอง.
การปกครองส่วนภูมิภาค.
พื้นที่ตำบลบางตะไนย์ประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 6,798 คน แบ่งเป็นชาย 3,172 คน หญิง 3,626 คน (เดือนธันวาคม 2566) มีจำนวนประชากรมากเป็นลำดับ 10 ในอำเภอปากเกร็ด
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ตำบลบางตะไนย์เดิมมีฐานะเป็นสภาตำบลบางตะไนย์ ในปี พ.ศ. 2516 ต่อมาปี พ.ศ. 2538 สภาตำบลบางตะไนย์มี 5 หมู่บ้าน พื้นที่ 4.12 ตารางกิโลเมตร ประชากร 3,470 คน และ 817 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางตะไนย์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางตะไนย์
โกลเดินบอย (รางวัล)

โกลเดินบอย  เป็นรางวัลที่มอบให้โดยผู้สื่อข่าวกีฬา สำหรับนักฟุตบอลหนุ่มที่เล่นในยุโรปและมีผลงานที่ดีที่สุดในรอบปีปฏิทิน (สองครึ่งแบ่งเป็นสองฤดูกาล) โดยผู้ได้รับการเสนอชื่อทุกคนต้องมีอายุต่ำกว่า 21 ปี และเล่นอยู่ในลีกสูงสุดของยุโรป
 "ณ วันที่ 27 พฤศจิกายน 2019"
 "ณ วันที่ 27 พฤศจิกายน 2019"
น้ำแข็งไส

ในประเทศไทย น้ำแข็งไส, หวานเย็น หรือ จ้ำบ๊ะ "(มักเขียนผิดเป็น น้ำแข็งใส)" คืออาหารว่างชนิดหนึ่ง ที่ใช้น้ำแข็งก้อนใหญ่ไสจนเป็นเกล็ด แล้วอัดลงในถ้วยให้เป็นแท่ง ราดด้วยน้ำหวาน รวมไปถึงการนำมาผสมปรับปรุงรับประทานพร้อมกับขนมอื่น ๆ อาทิ ลอดช่อง เผือก ลูกชิด ซ่าหริ่ม ทับทิมกรอบ ฟักทองเชื่อม เฉาก๊วย ข้าวโพด ถั่วแดง ลูกชิด ลูกบัว วุ้น ขนมปังหั่นก้อน เป็นต้น ราดน้ำกะทิลอยดอกมะลิ หรือขนุนในน้ำเชื่อม มีขายตั้งแต่รถเข็น แผงลอย ไปถึงห้างสรรพสินค้า
น้ำแข็งเริ่มมีมาตั้งแต่สมัยรัชกาลที่ 4 ที่สั่งมาจากสิงคโปร์ จะส่งตรงเข้าไปในวัง จนกระทั่งมีการตั้งโรงน้ำแข็งสยามขึ้นมา สิ่งที่นิยมคือ นำน้ำแข็งมาทำให้เป็นเกล็ด อัดเป็นแท่งเสียบไม้ ราดด้วยน้ำหวาน ส่วนจ้ำบ๊ะ มีต้นกำเนิดจากชาวจีนในจังหวัดเพชรบุรี คิดค้นจากการนำของกินที่เหลือตอนเช้า คือ ปาท่องโก๋ ไปทอดกรอบแล้วใส่น้ำแข็งไสลงไป เทน้ำหวานสีแดง โดยยังไม่เรียกว่า จ้ำบ๊ะ จนปี พ.ศ. 2490 มีการบริโภคนมข้นหวานอย่างแพร่หลาย จึงมีการราดนมข้นหวานลงไป มีลำดับองค์ประกอบคือ ชั้นฐานประกอบด้วย ปาท่องโก๋ทอด/ขนมปังหัวกะโหลก หั่นเป็นชิ้นพอคำ ต่อมาคือชั้นน้ำแข็งไสในลักษณะพูนคล้ายทรงภูเขาหรือกะลาครอบ และชั้นที่ 3 คือ ชั้นน้ำเชื่อม และชั้นยอด โรยนมข้นหวาน จากนั้นจ้ำบ๊ะมีความแพร่หลายในจังหวัดขอนแก่นราวปี พ.ศ. 2525 จนเป็นที่รู้จักและได้รับความนิยม ที่มาของชื่อ จ้ำบ๊ะ น่าจะมาจาก น้ำแข็งไสสีขาวที่พูนขึ้นคล้ายหน้าอกของนางระบำจ้ำบ๊ะ
อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน

อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน  เกิดเมื่อวันที่ 31 มีนาคม 2521 ณ เอดินบะระ ประเทศสกอตแลนด์ เป็นบุตรชายคนที่ 3 และ คนแรกของ ออกัส ดักลาส-แฮมิลตัน ดยุกที่ 15 แห่งแฮมิลตัน กับ ซาราห์ เจน สกอตต์ ภรรยาคนแรก เขาจบการศึกษาในประเทศสกอตแลนด์ และดำรงตำแหน่ง ดยุกที่ 16 แห่งแฮมิลตัน และดยุกที่ 13 แห่งแบรด์ดอน เมื่อวันที่ 5 มิถุนายน 2553 โดยผ่านทางสายโลหิตนั้น เขายังเป็นผู้พิทักษ์ประตูทางเข้าของพระราชวังฮอลีรูด โดยในปี 2558 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระราชทานพระราชทรัพย์ส่วนพระองค์จำนวน 50,000 ดอลลาร์สหรัฐ ให้แก่เขาเพื่อบำรุงรักษาประตูพระราชวังฮอลีรูด
สมรส.
อเล็กซานเดอร์ ดักลาส-แฮมิลตัน ดยุกที่ 16 แห่งแฮมิลตัน ได้สมรสกับ โซฟี รูดเดอร์ฟอร์ด เมื่อวันที่ 7 พฤษภาคม 2554 โดยภรรยาของเขานั้นเป็นนักตกแต่งออกแบบ โดยมีบุตรชาย 3 คน ดังนี้
เขามีตำแหน่งนอกเหนือจาก ดยุกที่ 16 แห่งแฮมิลตัน คือ
พรีเมียร์ลีกเอเชียโทรฟี ฤดูกาล 2019

พรีเมียร์ลีกเอเชียโทรฟี ฤดูกาล 2019 เป็นการแข่งขันครั้งที่ 9 ของ พรีเมียร์ลีกเอเชียโทรฟี. แมนเชสเตอร์ซิตี, นิวคาสเซิลยูไนเต็ด, เวสต์แฮมยูไนเต็ด และ วุลเวอร์แฮมป์ตันวอนเดอเรอส์ เข้าร่วมการแข่งขันสำหรับพรีเมียร์ลีกเอเชียโทรฟี. ครั้งนี้จัดขึ้นในสองเมืองสำหรับครั้งแรกที่ หนานจิง และ เซี่ยงไฮ้ ตั้งแต่วันที่ 17–20 กรกฎาคม พ.ศ. 2562.
ผลการแข่งขัน.
"เวลาคิก-ออฟทั้งหมดเป็นเวลาท้องถิ่น" (UTC+08:00)
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ขบวนการแปดชั่วโมงต่อวัน

ขบวนการแปดชั่วโมงต่อวัน  หรือขบวนการ 40 ชั่วโมงต่อสัปดาห์  เป็นขบวนการทางสังคมเพื่อวางระเบียบความยาวของวันทำงาน ป้องกันไม่ให้ยาวเกินและการละเมิด ขบวนการดังกล่าวมีจุดกำเนิดในการปฏิวัติอุตสาหกรรมในบริเตน ซึ่งการผลิตอุตสาหกรรมในโรงงานขนาดใหญ่เปลี่ยนแปลงชีวิตการทำงาน การใช้แรงงานเด็กพบทั่วไป วันทำงานอาจกินเวลาได้ตั้งแต่ 10 ถึง 16 ชั่วโมง และสัปดาห์ทำงานปกติเป็น 6 วันต่อสัปดาห์ โรเบิร์ต โอเวนเสนอข้อเรียกร้องวันทำงานสิบชั่วโมงต่อวันในปี 1810 และนำไปใช้ในวิสาหกิจสังคมนิยมของเขาที่นิวลานาร์ก เมื่อถึงปี 1817 เขาสรุปใจความเป้าหมายของแปดชั่วโมงต่อวันและบัญญัติคำขวัญ "ใช้แรงงานแปดชั่วโมง นันทนาการแปดชั่วโมง พักผ่อนแปดชั่วโมง" หญิงและเด็กในประเทศอังกฤษได้วันทำงานสิบชั่วโมงต่อวันในปี 1847 คนงานฝรั่งเศสได้วันทำงาน 12 ชั่วโมงต่อวันหลังการปฏิวัติเดือนกุมภาพันธ์ ค.ศ. 1848 วันทำงานที่สั้นลงและภาวะการทำงานที่ได้รับการปรับปรุงเป็นส่วนหนึ่งของการประท้วงทั่วไปและการปลุกปั่นของการปฏิรูปชาร์ทติสต์ (Chartist) และการจัดระเบียบสหภาพแรงงานในระยะแรก
สมาคมคนงานหญิงระหว่างประเทศ (International Workingmen's Association) หยิบข้อเรียกร้องชั่วโมงทำงานแปดชั่วโมงต่อวันในการประชุมใหญ่ของสมาคมฯ ในเจนีวาในปี 1866 โดยประกาศว่า "การจำกัดวันทำงานตามกฎหมายเป็นเงื่อนไขเบื้องต้นที่หากปราศจากเงื่อนไขนี้แล้ว ความพยายามอื่นใดในการพัฒนาและการปลดปล่อยชนชั้นแรงงานให้เป็นอิสระต้องพิสูจน์ว่าสูญเปล่า" 
คาร์ล มากซ์มองว่าขบวนการดังกล่าวมีความสำคัญยิ่งต่อสุขภาพของคนงาน โดยเขียนในหนังสือ "ทุน" (ปี 1867) ว่า "เมื่อขยายวันทำงาน และการผลิตทางทุนนิยม ... ไม่เพียงก่อให้เกิดการเสื่อมอำนาจแรงงานของมนุษย์โดยการปล้นภาวะการพัฒนาและกิจกรรมทางศีลธรรมและกายภาพตามปกติเท่านั้น แต่ยังก่อให้เกิดการหมดแรงก่อนเวลาอันควรและการตายของอำนาจแรงงานนี้เองด้วย"
แม้มีความสำเร็จขั้นต้นในการได้ชั่วโมงทำงานแปดชั่วโมงต่อวันในประเทศนิวซีแลนด์และขบวนการแรงงานออสเตรเลียสำหรับแรงงานมีทักษะในคริสต์ทศวรรษ 1840 และ 1850 ลูกจ้างส่วนใหญ่ต้องรอจนต้นและกลางคริสต์ศตวรรษที่ 20 เพื่อให้บรรลุเงื่อนไขอย่างกว้างขวางในประเทศอุตสาหกรรมทั้งหลายผ่านกฎหมาย ประเทศแรกที่ใช้วันทำงานแปดชั่วโมงทั่วประเทศได้แก่ อูรุกวัย 
สนธิสัญญาระหว่างประเทศฉบับแรกที่กล่าวถึงขบวนการแปดชั่วโมงต่อวัน ได้แก่ สนธิสัญญาแวร์ซาย ในภาคผนวกที่ตั้งสำนักงานแรงงานระหว่างประเทศ ซึ่งปัจจุบันคือ องค์การแรงงานระหว่างประเทศ ชั่วโมงทำงานแปดชั่วโมงเป็นหัวข้อแรกที่องค์การฯ อภิปราย จนส่งผลให้เกิดอนุสัญญาชั่วโมงทำงาน (อุตสาหกรรม) ซึ่งจนถึงปี 2016 มี 52 ประเทศให้สัตยาบัน
ขบวนการแปดชั่วโมงต่อวันเป็นส่วนหนึ่งของประวัติศาสตร์ช่วงต้นสำหรับการเฉลิมฉลองวันแรงงานและเมย์เดย์ในหลายประเทศและวัฒนธรรม
ฟุตบอลโลก 2022 รอบคัดเลือก โซนเอเชีย

การแข่งขันฟุตบอลโลก 2022 รอบคัดเลือก โซนเอเชีย เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ
การแข่งขัน.
โครงการการแข่งขันมีดังนี้:
การแข่งขันรอบคัดเลือกฟุตบอลโลกครั้งนี้จะเป็นการหาทีมที่ผ่านเข้าไปแข่งขันเอเชียนคัพ 2023 ไปในตัวด้วย
ปฏิทินการแข่งขัน.
นี่คือปฏิทินการแข่งขัน ของฟุตบอลโลก 2022 รอบคัดเลือก โซนเอเชีย.
รอบที่ 2.
การจับสลากแบ่งสายสำหรับรอบที่ 2 ได้จัดขึ้นเมื่อวันที่ 17 กรกฎาคม พ.ศ. 2562 เวลา 17:00 MST , ที่เอเอฟซี เฮ้าส์ ใน กัวลาลัมเปอร์, มาเลเซีย.
การจัดโถทีมวางขึ้นอยู่กับ อันดับโลกฟีฟ่า เมื่อเดือนมิถุนายน 2562.
รอบที่ 3.
รอบที่ 3 แบ่งออกเป็นสองกลุ่มที่มีหกทีม. สองทีมแรกในแต่ละกลุ่มจะได้ผ่านเข้ารอบสำหรับฟุตบอลโลก. ทีมอันดับที่สามสองทีมผ่านเข้าสู่รอบที่สี่. การจับสลากได้จัดขึ้นไปเมื่อวันที่ 1 กรกฎาคม ค.ศ. 2021 ในประเทศมาเลเซีย.
ทีมที่ผ่านเข้ารอบ.
ด้านล่างนี้คือทีมที่มาจากเอเอฟซีที่ได้สิทธิ์สำหรับรอบสุดท้าย
1 "ตัวเอียง" หมายถึงเจ้าภาพสำหรับปีนั้น.
หมายเหตุ.
<templatestyles src="Reflist/styles.css" />
คาราบาวกรุ๊ป

บริษัท คาราบาวกรุ๊ป จำกัด (มหาชน) (ย่อ: CBG) เป็นบริษัทมหาชนจำกัดที่ประกอบธุรกิจโดยการถือหุ้นในบริษัทอื่น (Holding Company) ด้วยการลงทุนในบริษัทย่อย 3 แห่งได้แก่ บริษัท คาราบาวตะวันแดง จำกัด หรือ CBD ซึ่งจะทำหน้าที่เป็นผู้ผลิตเครื่องดื่มชูกำลัง ภายใต้เครื่องหมายการค้า “คาราบาวแดง”, เบียร์ "คาราบาว" และ "ตะวันแดง", บริษัท ตะวันแดง ดีซีเอ็ม จำกัด หรือ DCM ผู้จัดจำหน่ายผลิตภัณฑ์ของกลุ่มบริษัท และบริษัท เอเชียแปซิฟิกกลาส จำกัด หรือ APG ผู้ผลิตและจัดหาขวดแก้ว เพื่อใช้ในการบรรจุเครื่องดื่มบำรุงกำลังและเครื่องดื่มอื่นๆของกลุ่มบริษัท โดยได้ตั้งบริษัทในชื่อ บริษัท คาราบาวกรุ๊ป จำกัด เมื่อวันที่ 28 สิงหาคม พ.ศ. 2556 ก่อนแปรสภาพเป็นบริษัทมหาชนจำกัดเมื่อวันที่ 8 กรกฎาคม พ.ศ. 2557 และนำบริษัทฯเข้าจดทะเบียนโดยเริ่มต้นซื้อขายในตลาดหลักทรัพย์ เมื่อวันที่ 21 พฤศจิกายน 2557
แอ็ดวาร์ต แบแน็ช

แอ็ดวาร์ต แบแน็ช  เป็นนักการเมืองชาวเช็กและรัฐบุรุษผู้เป็นประธานาธิบดีเชโกสโลวาเกียระหว่าง ค.ศ. 1935–1938 และอีกครั้งระหว่าง ค.ศ. 1945–1948 เขายังเป็นผู้นำรัฐบาลพลัดถิ่นเชโกสโลวาเกียระหว่าง ค.ศ. 1939–1945 ในช่วงสงครามโลกครั้งที่สอง ในฐานะประธานาธิบดี แบแน็ชต้องเผชิญกับวิกฤติครั้งใหญ่สองครั้งซึ่งทำให้เขาต้องลาออกจากตำแหน่ง
การลาออกครั้งแรกของแบแน็ชเกิดขึ้นหลังความตกลงมิวนิกและการยึดครองเชโกสโลวาเกียของเยอรมนีซึ่งเป็นผลตามมาใน ค.ศ. 1938 และทำให้เขาต้องตั้งรัฐบาลพลัดถิ่นอยู่ในสหราชอาณาจักร ครั้งที่สองเกิดขึ้นหลังรัฐประหารโดยฝ่ายคอมมิวนิสต์ ค.ศ. 1948 ซึ่งก่อให้เกิดสาธารณรัฐสังคมนิยมเชโกสโลวัก ก่อนที่เขาจะเป็นประธานาธิบดี แบแน็ชเป็นรัฐมนตรีว่าการกระทรวงการต่างประเทศคนแรก (ค.ศ. 1918–1935) และนายกรัฐมนตรีคนที่ 4 (ค.ศ. 1921–1922) ของเชโกสโลวาเกีย ในฐานะสมาชิกพรรคสังคมนิยมแห่งชาติเชโกสโลวัก เขาเป็นที่ทราบกันดีว่าเป็นนักการทูตที่มีทักษะคนหนึ่ง
ฟุตบอลโลก 2022 รอบคัดเลือก โซนเอเชีย – รอบที่ 1

การแข่งขันฟุตบอลโลก 2022 รอบคัดเลือก โซนเอเชีย - รอบแรก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันที่ 6 ถึง 11 มิถุนายน พ.ศ. 2562.
รูปแบบการแข่งขัน.
ทีมฟุตบอลในโซนเอเชีย 12 ทีม (ทีมอันดับ 35-46) จับคู่แข่งขันแบบ เหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
การจับคู่แข่งขัน.
Note: Bolded teams qualified for the second round.
สรุปผลการแข่งขัน.
<onlyinclude></onlyinclude>
นัด.
รวมผลสองนัด มองโกเลีย ชนะ 3–2 และผ่านเข้าไปเล่นในรอบที่สอง.
รวมผลสองนัด ศรีลังกา ชนะ 3–1 และผ่านเข้าไปเล่นในรอบที่สอง.
รวมผลสองนัด บังกลาเทศ ชนะ 1–0 และผ่านเข้าไปเล่นในรอบที่สอง.
รวมผลสองนัด มาเลเซีย ชนะ 12–2 และผ่านเข้าไปเล่นในรอบที่สอง.
รวมผลสองนัด กัมพูชา ชนะ 4–1 และผ่านเข้าไปเล่นในรอบที่สอง.
รวมผลสองนัด กวม ชนะ 5–1 และผ่านเข้าไปเล่นในรอบที่สอง.
อันดับดาวซัลโว.
การแข่งขันทั้งหมดมี 32 ประตูที่ทำได้ใน 11 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
รางวัลโวแทร็ง ลูด

รางวัลภูมิศาสตร์นานาชาติโวแทร็ง ลูด  หรือเรียกย่อว่า รางวัลโวแทร็ง ลูด  เป็นรางวัลสูงสุดในสาขาภูมิศาสตร์ โดยก่อตั้งใน ค.ศ. 1991 รางวัลนี้มีต้นแบบจากรางวัลโนเบลและได้รับการเรียกขานอย่างไม่เป็นทางการว่าเป็น "รางวัลโนเบลสาขาภูมิศาสตร์" รางวัลนี้ตั้งชื่อตามโวแทร็ง ลูด นักวิชาการชาวฝรั่งเศสในคริสต์ศตวรรษที่ 16 ซึ่งได้รับเกียรติจากการตั้งชื่ออเมริกาว่าโลกใหม่ภายหลังการค้นพบของอเมริโก เวสปุชชี รางวัลนี้มอบในในฤดูใบไม้ร่วงของแต่ละปีในงานเทศกาลภูมิศาสตร์นานาชาติที่แซ็ง-ดีเย-เด-โวฌ ประเทศฝรั่งเศส (บ้านเกิดของโวแทร็ง ลูด) และตัดสินโดยคณะกรรมการตัดสินระหว่างประเทศจำนวนห้าคน